AIŠKINAMASIS RAŠTAS

Dėl biudžetinės įstaigos Molėtų krašto muziejaus pertvarkymo į viešąją įstaigą Molėtų krašto muziejų

1. **Parengto tarybos sprendimo projekto tikslai ir uždaviniai:**

Molėtų rajono savivaldybės taryba 2021 m. rugsėjo 30 d. sprendimu Nr. B1-207 „Dėl sutikimo pertvarkyti biudžetinę įstaigą Molėtų krašto muziejų į viešąją įstaigą“ sutiko pertvarkyti biudžetinę įstaigą Molėtų krašto muziejų į viešąją įstaigą. Sprendime numatyta, kad biudžetinės įstaigos Molėtų krašto muziejaus pertvarkymo tikslas – sudaryti sąlygas Molėtų krašto muziejaus valdyme dalyvauti socialiniams partneriams bei kuriant įvairesnes galimybes dalyvauti projektinėje veikloje ir plėtoti bendradarbiavimą su rajono nevyriausybinėmis organizacijomis. Po pertvarkymo veiksiančios viešosios įstaigos Molėtų krašto muziejaus veiklos tikslai – kaupti, saugoti bei tirti Molėtų krašto praeities ir dabarties materialiųjų ir nematerialiųjų istorijos, kultūros, memorialinių, meno ir gamtos vertybių rinkinius bei kultūros paveldą, šiuos liudijimus įtaigiai pristatyti ir komunikuoti visuomenei, ją edukuoti bei vykdyti kitas nuostatuose nustatytas funkcijas.

Parengto sprendimo projekto tikslas – priimti sprendimą dėl biudžetinės įstaigos Molėtų krašto muziejaus pertvarkymo į viešąją įstaigą Molėtų krašto muziejų, patvirtinti viešosios įstaigos Molėtų krašto muziejaus įstatus, vadovaujantis biudžetinių įstaigų ir viešųjų įstaigų veiklą reglamentuojančiais teisės aktais.

1. **Siūlomos teisinio reguliavimo nuostatos:**

Šiuo sprendimu siūloma pakeisti Molėtų krašto muziejaus teisinę formą.

1. **Laukiami rezultatai:**

Bus pertvarkyta biudžetinė įstaiga į viešąją, patvirtinti jos įstatai.

1. **Lėšų poreikis ir jų šaltiniai:**

Reikalingos lėšos VšĮ įstatų įregistravimui VĮ „Registrų centre“ ir steigėjo įnašui sumokėti.

1. **Kiti sprendimui priimti reikalingi pagrindimai, skaičiavimai ar paaiškinimai:**

PRIDEDAMA. Molėtų rajono savivaldybės administracijos direktoriaus 2021 m. lapkričio 15 d. raštas Nr. B88-24 „Dėl Pasiūlymo investuoti Molėtų rajono savivaldybės turtą į pertvarkomą iš biudžetinės įstaigos į viešąją įstaigą Molėtų krašto muziejų ekonominį ir socialinį pagrindimą“.